Ampliat el termini fins al 21 de gener per sol·licitar subvencions per a activitats educatives complementàries
07 de gener 2022

![](/media/f1zdejl5/c_colemini.jpg?width=741&height=494&mode=max)

L'Ajuntament de Sagunt, a través del departament d’Educació, ha prorrogat el termini de presentació perquè els centres educatius del municipi d'Infantil, Primària, Secundària i Educació Especial, així com les AMPA dels centres educatius, sol·liciten les ajudes al Foment d'Activitats Complementàries Educatives per a este curs. La dotació total d’enguany dedicada a estes ajudes és de 20.000 euros.

Segons ha informat el delegat d’Educació, José Manuel Tarazona, l’ampliació de la convocatòria de subvencions d'activitats complementàries d'educació del curs 2021/2022 s'ha publicat en el [BOP de València](https://bop.dival.es/bop/drvisapi.dll?LO=00000001a6b7c8d9000000050000001b00005385435090ac000000000001000000000000000000000000000000000000000000000000000000000000000000000000000000000000&type=application/pdf).  D’esta manera, les AMPA i els centres educatius, com a persones jurídiques que són, podran presentar les sol·licituds de manera telemàtica a través de la seu electrònica de l'Ajuntament de Sagunt fins al 21 de gener de 2022.

Les activitats complementàries d'educació són aquelles que pel seu caràcter cultural, creatiu, educatiu i lúdic, contribuïxen a la formació integral dels escolars. Al mateix temps que complixen una funció de suport a la conciliació de la vida familiar i laboral, i permeten, a més a més, una major implicació de pares, mares i alumnes en l'àmbit educatiu que els pertoca. Altre objectiu d'esta línia de subvenció és potenciar la socialització, la participació, la cooperació, la inclusió i el respecte a les opinions dels altres, així com l'assumpció de responsabilitats.

Les bases reguladores i la convocatòria es troba en el següent enllaç: [https://sagunt.sedipualba.es/tablondeanuncios/anuncio.aspx?id=31407](https://sagunt.sedipualba.es/tablondeanuncios/anuncio.aspx?id=31407) La resta d'informació publicada es troba en la seu electrònica de l'Ajuntament, exactament al tauler d'anuncis electrònic, dins de la secció ‘subvencions’, així com la publicació de l'extracte de la convocatòria en el BOP de València.

![](/media/wrlbv5zs/c_josé-manuel-tarazona.jpg?width=741&height=494&mode=max)

*   [](http://www.facebook.com/sharer.php?u=https://aytosagunto.es/va/actualitat/ampliat-el-termini-fins-al-21-de-gener-per-sol-licitar-subvencions-per-a-activitats-educatives-complementàries/ "Facebook")
*   [](http://twitter.com/share?url=https://aytosagunto.es/va/actualitat/ampliat-el-termini-fins-al-21-de-gener-per-sol-licitar-subvencions-per-a-activitats-educatives-complementàries/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ampliat-el-termini-fins-al-21-de-gener-per-sol-licitar-subvencions-per-a-activitats-educatives-complementàries/ "Linked In")
*   [](mailto:?body=https://aytosagunto.es/va/actualitat/ampliat-el-termini-fins-al-21-de-gener-per-sol-licitar-subvencions-per-a-activitats-educatives-complementàries/)